KOMISIJOS SPRENDIMAS
2006 m. gruodžio 22 d.
dėl dimetenamido neįtraukimo į Tarybos direktyvos 91/414/EEB i priedą ir augalų apsaugos produktų, kuriuose yra šios medžiagos, registracijų panaikinimo
(pranešta dokumentu Nr. C(2006) 6895)
(Tekstas svarbus EEE)
(2006/1009/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 8 straipsnio 2 dalies ketvirtą pastraipą,
kadangi:
(1)
Direktyvos 91/414/EEB 8 straipsnio 2 dalyje yra numatyta, kad valstybė narė gali per 12 metų nuo pranešimo apie šią direktyvą įregistruoti dėl pateikimo į vidaus rinką augalų apsaugos produktus, kuriuose yra veikliųjų medžiagų, neįrašytų į šios direktyvos I priedą, ir kurie dvejus metus nuo pranešimo apie šią direktyvą dienos yra rinkoje, kol šios medžiagos bus laipsniškai tiriamos pagal darbų programą.
(2)
Komisijos reglamentais (EB) Nr. 451/2000 (2) ir (EB) Nr. 703/2001 (3), nustatančiais Direktyvos 91/414/EEB 8 straipsnio 2 dalyje nurodytos darbų programos išsamias antrojo etapo įgyvendinimo taisykles, nustatomas veikliųjų medžiagų, kurias reikia įvertinti siekiant jas įtraukti į Direktyvos 91/414/EEB I priedą, sąrašas. Šiame sąraše yra dimetenamidas.
(3)
Dimetenamido poveikis žmonių sveikatai ir aplinkai pranešėjų pasiūlytais naudojimo atvejais buvo įvertintas pagal Reglamentuose (EB) Nr. 451/2000 ir (EB) Nr. 703/2001 išdėstytas nuostatas. Be to, šiais reglamentais skiriamos valstybės narės ataskaitų rengėjos, kurios pagal Reglamento (EB) Nr. 451/2000 8 straipsnio 1 dalies nuostatas Europos maisto saugos tarnybai privalo pateikti atitinkamas vertinimo ataskaitas ir rekomendacijas. Vokietija buvo paskirta ataskaitą apie dimetenamidą rengiančia valstybe nare, o visa reikiama informacija apie šią medžiagą buvo pateikta 2003 m. spalio 16 d.
(4)
Šią vertinimo ataskaitą valstybės narės ir Europos maisto saugos tarnyba peržiūrėjo ir 2005 m. gruodžio 15 d. pateikė Komisijai kaip Europos maisto saugos tarnybos veikliosios medžiagos pesticido dimetenamido keliamo pavojaus vertinimo tarpusavio peržiūros išvadas (4). Šią ataskaitą valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2006 m. gegužės 23 d. pateikė kaip Komisijos dimetenamido peržiūros ataskaitą.
(5)
Vertinant šią veikliąją medžiagą buvo nustatyta keletas susirūpinimą keliančių problemų. Visų pirma susirūpinimą kelia šios veikliosios medžiagos poveikis aplinkai ir jos elgsena, dėl kurios gali būti užterštas gruntinis vanduo, nes formuojasi dirvožemio degradaciją skatinantys nenustatyti junginiai, kurių vidutinė metinė išplovų koncentracija gali būti didesnė negu 0,1 μg/l. Be to, kadangi trūksta duomenų apie pirmiau minėtus skilimo produktus, neįmanoma užbaigti vertinti vartotojams keliamo pavojaus.
(6)
Komisija paragino pranešėją pateikti pastabų apie tarpusavio peržiūros rezultatus ir apie tai, ar jis ketina toliau remti šios medžiagos įtraukimą. Pranešėjas pateikė pastabų ir jos buvo atidžiai išnagrinėtos. Tačiau nepaisant pateiktų argumentų, pirmiau minėtos problemos liko neišspręstos, o remiantis pateikta informacija atlikti ir per Europos maisto saugos tarnybos ekspertų posėdžius apsvarstyti vertinimai neparodė, kad galima tikėtis, jog augalų apsaugos produktai, kuriuose yra dimetenamido, siūlomomis naudojimo sąlygomis iš esmės atitinka Direktyvos 91/414/EEB 5 straipsnio 1 dalies a ir b punktuose nustatytus reikalavimus.
(7)
Todėl dimetenamidas neturėtų būti įtrauktas į Direktyvos 91/414/EEB I priedą.
(8)
Reikėtų imtis priemonių siekiant užtikrinti, kad galiojančios augalų apsaugos produktų, kuriuose yra dimetenamido, registracijos per nustatytą laikotarpį būtų panaikintos, neatnaujinamos ir kad šiems produktams nebūtų išduodamos naujos registracijos.
(9)
Bet koks valstybių narių suteikiamas lengvatinis laikotarpis turimų augalų apsaugos produktų, kuriuose yra dimetenamido, atsargų sunaikinimui, sandėliavimui, pateikimui į rinką ir naudojimui turėtų būti ne ilgesnis kaip dvylika mėnesių, kad šias atsargas būtų galima naudoti ne ilgiau kaip dar vieną auginimo sezoną.
(10)
Šiuo sprendimu neapribojami veiksmai, kurių Komisija vėliau gali imtis dėl šios veikliosios medžiagos pagal 1978 m. gruodžio 21 d. Tarybos direktyvą 79/117/EEB, draudžiančią pateikti į rinką ir naudoti augalų apsaugos produktus, turinčius tam tikrų veikliųjų medžiagų (5).
(11)
Šiuo sprendimu neapribojama galimybė teikti paraiškas pagal Direktyvos 91/414/EEB 6 straipsnio 2 dalies nuostatas, siekiant įtraukti dimetenamidą į šios direktyvos I priedą.
(12)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Dimetenamidas kaip aktyvioji medžiaga nėra įtraukiamas į Direktyvos 91/414/EEB I priedą.
2 straipsnis
Valstybės narės užtikrina, kad:
a)
augalų apsaugos produktų, kuriuose yra dimetenamido, registracijos būtų panaikinamos iki 2007 m. birželio 22 d.;
b)
nuo 2006 m. gruodžio 28 d. augalų apsaugos produktų, kuriuose yra dimetenamido, registracijos nebūtų išduodamos arba atnaujinamos remiantis Direktyvos 91/414/EEB 8 straipsnio 2 dalyje išdėstyta leidžiančia nukrypti nuostata.
3 straipsnis
Valstybių narių suteikiamas lengvatinis laikotarpis pagal Direktyvos 91/414/EEB 4 straipsnio 6 dalį yra kiek įmanoma trumpesnis ir baigiasi ne vėliau kaip 2008 m. birželio 22 d.
4 straipsnis
Šis sprendimas skirtas valstybėms narėms.
Priimta Briuselyje, 2006 m. gruodžio 22 d.